סוכנויות הידיעותפורסם: 04.10.19 , 11:52
יצרנית המחשבים האמריקנית HP אינק הודיעה כי בכוונתה לקצץ עד 16% מכוח העבודה שלה, זאת כחלק מתוכנית ארגון מחדש שמטרתה לחסוך בהוצאות.
לפי ההודעה שפרסמה החברה, היא מתכוונת לקצץ 7,000-9,000 משרות באמצעות פיטורים ותוכנית פרישה מוקדמת. לפי ההערכות, התוכנית תחסוך לחברה כמיליארד דולר עד סוף השנה הפיסקאלית 2022.
לפי מסמכים שהגישה לרשות ני"ע האמריקנית (SEC), החברה מעסיקה כ-55 אלף עובדים ברחבי העולם. בשל תוכנית הארגון מחדש, בחברה מעריכים כי יספגו עלות חד פעמית של מיליארד דולר, מתוכה 100 מיליון דולר יבואו לידי ביטוי כבר בתוצאות הרבעון הרביעי.
"אנחנו נוקטים צעדים נועזים והחלטיים בעודנו פוצחים בפרק הבא שלנו", מסר אנריקה לורס, המנכ"ל הנכנס של החברה. "אנחנו רואים הזדמנויות משעותיות ליצור שווי לבעלי המניות ואנחנו נעשה זאת באמצעות קידום העמדה המובילה שלנו, שיבוש תעשיות ושינוי אגרסיבי בצורת העבודה שלנו". לורנס ייכנס רשמית לתפקיד המנכ"ל ב-1 בנובמבר במקומו של דיון וויזלר.
מאז תחילת השנה, מניית החברה נחלשה ב-10%.